Անպետքը (հեռուստասերիալ)

***Անպետքը*** (անգլ․՝ Fleabag) բրիտանական կատակերգական դրամա ժանրի հեռուստասերիալ է, որը ստեղծվել և գրվել է Ֆիբի Ուոլեր-Բրիջի կողմից՝ հիմնված նրա միանձնյա բեմադրության վրա, որն առաջին անգամ ցուցադրվել է 2013 թվականին Էդինբուրգի Ֆրինջ փառատոնում։ Այն ի սկզբանե արտադրվել է Two Brothers Pictures-ի կողմից BBC Three թվային ալիքի համար՝ Amazon Studios-ի հետ համատեղ արտադրության համաձայնագրով։   Ուոլեր-Բրիջը հանդես է գալիս գլխավոր հերոսի դերում՝ որպես երիտասարդ, ազատամիտ կին Լոնդոնում, որը, նաև, զայրացած է և շփոթված։ Սիան Քլիֆորդը խաղում է Ֆլիբագի քրոջ՝ Քլերի դերում, իսկ Էնդրյու Սքոթը միացել է դերասանական կազմին երկրորդ եթերաշրջանում՝ որպես «Քահանա»։ Գլխավոր հերոսը հաճախակի կոտրում է չորրորդ պատը ` որպեսզի տրամադրի հանդիսատեսին իրողության բացատրություն, ներքին մենախոսություններ և վազող մեկնաբանություն։

Շոուի պրեմիերան տեղի ունեցավ 2016 թվականի հուլիսի 21-ին, իսկ իր երկրորդ և վերջին եթերաշրջանն ավարտվեց  2019 թվականի ապրիլի 8-ին։ Այն արժանացավ քննադատների լայն գովասանքին, մասնավորապես սցենարի, դերասանական խաղի և գլխավոր հերոսի յուրահատկության ու անհատականության համար։ Շատ քննադատներ և հեռուստադիտողներ այն անվանել են բոլոր ժամանակների ամենամեծ կատակերգական սերիալներից մեկը։ Ուոլեր-Բրիջը արժանացել է Բրիտանական ակադեմիայի հեռուստատեսային մրցանակի՝ կանացի լավագույն կատակերգական ներկայացման համար՝ առաջին եթերաշրջանի համար։ Երկրորդ եթերաշրջանը ստացավ 11 Պրայմ թայմ «Էմմի» մրցանակի նոմինացիա և շահեց վեցը, ընդ որում Ուոլեր-Բրիջը վաստակեց «Լավագույն կատակերգական սերիալ», «Լավագույն գլխավոր դերասանուհի» և «Կատակերգական սերիալի համար լավագույն սցենար» անվանակարգերը, իսկ լրացուցիչ դերասանական անվանակարգեր ստացան Քլիֆորդը, Օլիվյա Քոլմանը և հրավիրյալ աստղեր Ֆիոնա Շոուն և Քրիստին Սքոթ Թոմասը։ Սերիալը «Ոսկե գլոբուս» մրցանակը  ստացել է Ուոլեր-Բրիջի համար «Լավագույն հեռուստասերիալ» և «Լավագույն դերասանուհի» անվանակարգերում, իսկ Սքոթի համար՝ նոմինացիա։

## Նախապատմություն
Շոուն ադապտացված է Էդինբուրգի փառատոն Ֆրինջի՝ 2013 թվականին կայացած Ուոլեր-Բրիջի  համանուն միանձնյա պիեսից, որն արժանացել է Ֆրինջ Առաջին մրցանակի։ Անպետքի կերպարի սկզբնական գաղափարը ծագել է ընկերոջ մարտահրավերից, որտեղ Ուոլեր-Բրիջին հանձնարարվել է ստեղծել էսքիզ՝ սթենդափային երեկոյում 10 րոպեանոց հատվածի համար։

## Դերերում
### Հիմնական

* Ֆիբի Ուոլեր-Բրիջը Անպետքի դերում (սցենարում երբեք իսկական անունը չի նշվում)
* Սիան Քլիֆորդը՝ որպես Քլեր, Ֆլիբագի քույրը, ում հետ ունի անհաշտ հարաբերություններ
* Էնդրյու Սքոթը՝ որպես քահանա, ում Անպետքը սիրահարվում է (2-րդ եթերաշրջանում)

### Աջակցող
* Օլիվիա Քոլմանը՝ որպես Ֆլիբեգի և Քլերի կնքամայր, հարաբերություններ սկսեց հոր հետ մոր մահից շատ չանցած և ի վերջո դարձավ նրանց խորթ մայրը
* Բիլ Փաթերսոնը՝ որպես Ֆլիբագի և Քլերի հայր
* Բրետ Գելմանը՝ որպես Մարտին, Քլերի ամուսնու դերում
* Հյու Սքինները Հարրիի՝ Ֆլիբագի նախկին զուգընկերոջ դերում

## Եթերաշրջաններ

## Հեռարձակում
BBC Three-ը շոուի սկզբնական հեռարձակման ալիքն էր, ապա այն կրկնակի ցուցադրվեց BBC Two- ով՝ 2016 թվականի օգոստոսի 21-ից մինչև սեպտեմբերի 25-ը։ Երկրորդ եթերաշրջանը հեռարձակվել է BBC One-ով՝ BBC Three-ով թողարկվելու հետ միաժամանակ, այս պահի դրությամբ էլ հասանելի է միայն առցանց։

Այն վերցվել է Amazon Prime Video (նախկինում՝ Amazon Video) ծառայության պահանջով, իսկ պրեմիերան կայացել է ԱՄՆ-ում 2016 թվականի սեպտեմբերի 16-ին։ *Fleabag-ը* հասանելի է նաև ԱՄՆ-ի IFC- ում։ Նիդեռլանդներում այն վերցրել է Net5-ը։

Շոուն վերարտադրվել է ֆրանսիական հեռուստատեսության համար Ժաննա Հերիի կողմից։ *Mouche* վերնագրով (ֆրանս.՝ «ճանճ» միջատ)` այն հեռարձակվել է 2019 թվականի հունիսի 3-ին՝ Canal+ վճարովի ալիքով։ *Mouche-ը* հնարավորինս նման ռիմեյք է, թեև գործողությունները տեղի են ունենում Փարիզում, որտեղ գլխավոր դերում Կամիլ Կոտինն է։

## Երաժշտություն
Ուոլեր-Բրիջի քույրը՝ Իզոբել Ուոլեր-Բրիջը, գրել է երկու եթերաշրջանների երաժշտությունը։

## Ծանոթագրություններ

## Արտաքին հղումներ
* 

Կատեգորիա:Հեռուստասերիալներ, որոնց գործողությունները տեղի են ունենում Լոնդոնում